**** **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# *Draft* DECIZIA ETAPEI DE ÎNCADRARE

## Nr. din XX.XX.2023

Ca urmare a notificării adresate de **S.C. FTZ-IND S.R.L.** prin **MARCU MATEI IULIAN**, cu domiciliul în județul Suceava, municipiul Suceava, Aleea Lalelelor, nr. 7, bl. 110, sc. B, ap. 14, privind planul **„Întocmire P.U.Z. în vederea includerii în intravilan a suprafeței de 3219 mp, identică cu PF 44908 înscrisă în CF 44908; parcelare teren, amenajare accese și construire de locuințe D+P+1E+M”**, propus a fi amplasat în județul Suceava, oraș Gura Humorului, sat Voroneț FN, înregistrată la APM Suceava cu nr. 9689/31.07.2023, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 (republicată) privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* ca urmare a consultării autorităţilor publice participante în cadrul şedinţelor Comitetului Special Constituit din 31.08.2023 și 19.12.2023;
* în conformitate cu prevederile art. 5 alin. 3 pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 (republicată) privind stabilirea procedurii de realizare a evaluării de mediu pentru planuri şi programe;
* în lipsa comentariilor motivate din partea publicului interesat,

**decide:**

**planul „Întocmire P.U.Z. în vederea includerii în intravilan a suprafeței de 3219 mp, identică cu PF 44908 înscrisă în CF 44908; parcelare teren, amenajare accese și construire de locuințe D+P+1E+M”**, propus a fi amplasat în județul Suceava, oraș Gura Humorului, sat Voroneț FN, **necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea planului**

Parcela de teren afectată de amplasarea construcţiilor/obiectivelor propuse se află în proprietatea beneficiarului și este situată în **extravilanul** **Orașului Gura Humorului**.

Suprafața terenului este de **3219 mp,** categoria de folosință **- fâneață** – CF 44908.

Beneficiarul, dorește construirea unor locuințe cu regim maxim de înălțime D+P+1E+M.

Pentru realizarea investiției s-a solicitat întocmirea PUZ în vederea trecerii terenului in intravilan, parcelarea, amenajare de accese și construirea unor locuințe cu regim maxim de înălțime D+P+1E+M.

In prezent, terenul studiat este situat în extravilan, este liber de orice sarcini și nu s-a instituit niciun regim special asupra imobilului în cauză.

Terenul propus pentru amplasarea obiectivului are ca vecinătăţi terenuri cu construcții tip urban – locuințe pe latura de est a amplasamentului.

Planul are la bază Certificatul de Urbanism Nr. 179 din 27.07.2023 eliberat de Primăria Orașului Gura Humorului.

**Vecinătăți:**

**- în nord:** drum de pământ care asigura accesul pe amplasament;

**- în sud:** Ocolul Silvic Gura Humorului;

**-în vest:** proprietatea privată a lui Vasilovici Cătălin IE 44386;

**- în est:** proprietatea privata a SC Consulting&Construction IE 30780.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Din punct de vedere al reglementărilor urbanistice, viitoarele contrucții ce fac parte din categoria ,,C” pentru imobilele destinate locuințelor D+P+1E+M, respectiv un foișor lemn ar trebui să respecte aliniamentul propus. Abaterea admisibilă de câteva grade nu poate răspunde de fiecare dată unor aliniamente impuse de clădirile învecinate.

**Indici urbanistici:**

Suprafaţă totală este de **3219 mp**

**Suprafețe construite propuse: 586,25 mp; 18,21%;**

**Carosabil propus: 840,92 mp; 26,12%;**

**Trotuare și alei propuse: 263,047; 8,18%;**

**Locuri de parcare propuse: 5 locuri; 74,10 mp; 2,30%**

**Platforme europubele propuse: 19,97 mp; 0,62%**

**Spații verzipropuse: 1434,713; 44,57%.**

Se propune alinierea la 12,75 m a construcțiilor față de latura nordică (drumul de pământ).

Regimul de înălţime maxim propus s-a stabilit în funcţie de necesităţile descrise de beneficiar și este D+P+1E+M

Înălţimile maxime admise: înălţimea la coamă – **12,5 m**

**POT propus 18,21%**

**CUT propus 0,663**

**POT maxim 40%**

**CUT maxim 1,0**

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele –* ***nu este cazul****;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile* ***– nu este cazul****;*

**Alimentarea cu apă**

Se va realiza din fântânile propuse pe amplasament. Se va realiza un cămin pentru hidrofor din beton armat, conductele de apă fiind amplasate sub limita de îngheț.

**Canalizarea**

Rețeaua de canalizare menajeră propusă pe amplasament se va realiza din cămine prefabricate de beton cu capace carosabile. Conductele de canalizare vor fi amplasate sub limita de îngheț și direcționate către bazinule vidanjabile propuse.

Pentru evacuarea apelor meteorice de pe platforma se va realiza un sistem de captare a apei pluviale.

**Alimentarea cu energie termică**

In vecinătatea zonei studiate nu există conducte de alimentare cu gaze naturale. Necesarul de căldură pentru încălzire şi apă caldă menajeră se asigură prin surse proprii în cadrul zonei de gospodărire a amplasamentului. Se propune utilizarea centralelor termice.

**Alimentarea cu energie electrică**

Alimentarea cu energie electrică se face prin racordarea la reţeaua existentă pe perimetrul studiat pe baza unei documentaţii proprii întocmite de deţinătorul reţelei.

**Accesul**

Accesul în zonă se realizează prin drumul ce asigură accesul la proprietățile învecinate. În momentul de faţă în zonă, circulaţia se desfăşoară în mod normal pe drumul de pământ din zona studiată, cu profil de 7.00 m parte carosabilă. Se impune un studiu de trafic.

**Gospodărirea deșeurilor**

Colectarea la locul de producere a deșeurilor menajere se face în recipiente acoperite, dimensionate în funcție de cantitatea produsă, de ritmul de evacuare și de categoria în care se încadrează deșeurile menajere din imobilul propus. Deșeurile nu se colectează direct în recipient, ci într-un sac de polietilenă aflat în recipient și care să aibă un volum puțin mai mare decât volumul recipientului. Precolectarea secundară, adică strângerea și depozitarea provizorie a sacilor cu deșeuri menajere în punctele de precolectare organizată, se face în recipiente de culori diferite inscripționate cu tipul deșeurilor, dimensionate corespunzător, acoperite, prevăzute cu dispozitive de prindere adaptate modului de golire, ușor transportabile, concepute astfel încât să nu producă răniri în timpul manipulării. Administrația publică locală va asigura colectarea, îndepărtarea și neutralizarea deșeurilor menajere și stradale.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program –* ***nu este cazul****;*

e*)relevanţa planului sau programului pentru implementarea legislaţiei naţionale şi comunitare de mediu* ***– nu este cazul****;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor –* ***prin măsurile luate nu apar efecte negative remanente asupra mediului****;*

*b) natura cumulativă a efectelor –* ***nu este cazul****;*

*c) natura transfrontieră a efectelor –* ***nu este cazul****;*

*d) riscul pentru sănătatea umană sau pentru mediu (de exemplu, datorită accidentelor*) –

***nu este cazul****;*

*e) mărimea şi spaţialitatea efectelor (zona geografică şi mărimea populaţiei potenţial afectate)-*

***este redusă pe perioada execuției lucrărilor****;*

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural –* ***nu este cazul****;*

*(ii) depăşirea standardelor sau a valorilor limită de calitate a mediului –*

***este redusă pe perioada execuției lucrărilor****;*

*(iii) folosirea terenului în mod intensiv* ***– este redusă pe perioada execuției lucrărilor****;*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional-* ***amplasamentul nu este situat în interiorul sau apropierea unei arii naturale protejate****;*

**Obligaţiile titularului:**

1. Titularul are obligația de a respecta legislația de mediu în vigoare.
2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.
3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării.
4. **Titularul planului are obligația de a obține la faza de PUZ avizul/acordul următoarelor instituții: Primăria Orașului Gura Humorului - aviz de oportunitate, ANIF Suceava, Ministerul Agriculturii - aviz privind clasa de calitate a terenului și Ministerul Culturii.**

**Informarea şi participarea publicului la procedura de evaluare de mediu:**

-În urma publicării în ziarul județean „Crai Nou” a anunţurilor publice privindprima versiune a planului în zilele de 27.07.2023 şi 31.07.2023, până la luarea deciziei de încadrare nu au fost semnalate observaţii din partea publicului.

- În urma publicării din data de .............., în ziarul „.................” a anunțului deciziei etapei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina SIMINIUC**

|  |  |
| --- | --- |
| Șef Serviciu  Avize, Acorduri, Autorizații,  Adina HOBJILA | Întocmit,  Consilier Mihaela POLEACU |